Babelscape/SREDFM huggingface dataset:
Άντονε Ζόλι

Ο Άντονε Ζόλι ("Adone Zoli", 16 Δεκεμβρίου 1887 – 20 Φεβρουαρίου 1960) ήταν Ιταλός πολιτικός που διετέλεσε 35ος πρωθυπουργός της Ιταλίας από τον Μάιο του 1957 έως τον Ιούλιο του 1958. Ήταν ο πρώτος γερουσιαστής που έγινε ποτέ πρωθυπουργός .

Μέλος της Χριστιανικής Δημοκρατίας, ο Ζόλι υπηρέτησε επίσης ως Υπουργός Χάριτος και Δικαιοσύνης, Οικονομικών και Προϋπολογισμού, κατά τη διάρκεια της δεκαετίας του 1950.
Ντέιβιντ Φροστ

Ο Ντέιβιντ Φροστ ("David Frost", 21 Φεβρουαρίου 1965) είναι Βρετανός διπλωμάτης που ήταν επικεφαλής διαπραγματευτής για το Ηνωμένο Βασίλειο κατά την έξοδο από την Ευρωπαϊκή Ένωση. Από το 2020 είναι μέλος του Βουλή των Λόρδων.

Ο Φροστ υπηρέτησε ως Βρετανός Πρέσβης στη Δανία από το 2006 έως το 2008, με την πρώτη του θέση στη Βρετανική Ύπατη Αρμοστεία στη Λευκωσία.
Μάριο Σκέλμπα

Ο Μάριο Σκέλμπα ("Mario Scelba", 5 Σεπτεμβρίου 1901 - 29 Οκτωβρίου 1991) ήταν Ιταλός πολιτικός που διετέλεσε ο 33ος πρωθυπουργός της Ιταλίας από τον Φεβρουάριο του 1954 έως τον Ιούλιο του 1955. Ιδρυτής της Χριστιανικής Δημοκρατίας, ο Σκέλμπα ήταν ένας από τους πιο μακροχρόνιους υπουργούς Εσωτερικών στην ιστορία της δημοκρατίας, έχοντας υπηρετήσει τρεις διαφορετικές θητείες από το 1947 έως το 1962. Ένθερμος φιλοευρωπαίος, διετέλεσε επίσης Πρόεδρος του Ευρωπαϊκού Κοινοβουλίου από τον Μάρτιο του 1969 έως τον Μάρτιο του 1971.

Γνωστός για τις πολιτικές του σχετικά με τον νόμο και την τάξη, ο Σκέλμπα ήταν βασική φυσιογνωμία στην μεταπολεμική ανοικοδόμηση της Ιταλίας, χάρη στην δραστική αναδιοργάνωση της ιταλικής αστυνομίας, η οποία βγήκε σε μεγάλο βαθμό αποδιοργανωμένη από τον πόλεμο.
Σκανδιναβική Πράσινη Αριστερή Συμμαχία

Η Σκανδιναβική Πράσινη Αριστερή Συμμαχία (NGLA) είναι μια συμμαχία σκανδιναβικών αριστερών κομμάτων, που ιδρύθηκε στο Ρέικιαβικ της Ισλανδίας την 1η Φεβρουαρίου 2004.
Η Νύχτα των Δολοφόνων

Η Νύχτα των Δολοφόνων (Πρωτότυπος τίτλος: Cul-de-sac) είναι μια βρετανική ψυχολογική κωμωδία του 1966 σε σκηνοθεσία Ρομάν Πολάνσκι βασισμένο σε ένα σενάριο του Πολάνσκι και του Ζεράρ Μπραχ. Πρωταγωνιστούν οι Ντόναλντ Πλέζανς, Φρανσουάζ Ντορλεάκ και ο Λάιονελ Στάντερ.
Αντόνιο Σένι

Ο Αντόνιο Σένι ("Antonio Segni", 2 Φεβρουαρίου 1891 - 1 Δεκεμβρίου 1972) ήταν ιταλός πολιτικός που διετέλεσε 4ος Πρόεδρος της Ιταλίας από τον Μάιο του 1962 έως τον Δεκέμβριο του 1964 και 34ος πρωθυπουργός με δύο διαφορετικές θητείες μεταξύ του 1955 και του 1960.

Μέλος της κεντρώας Χριστιανικής Δημοκρατίας, ο Σένι κατείχε πολλά εξέχοντα αξιώματα στην μεταπολεμική πολιτική ζωή της Ιταλίας, υπηρετώντας ως Υπουργός Εξωτερικών, Εσωτερικών, Άμυνας, Γεωργίας και Δημόσιας Εκπαίδευσης. Ήταν ο πρώτος Σαρδήνιος που έγινε επικεφαλής του κράτους και της κυβέρνησης. Ήταν επίσης ο δεύτερος πρόεδρος με τη μικρότερη θητεία στην ιστορία της δημοκρατίας και ο πρώτος που παραιτήθηκε από το αξίωμα λόγω ασθένειας.
Renault Master

Το Renault Master είναι μεγάλο φορτηγάκι βαν που παράγεται από τον Γάλλο κατασκευαστή Renault από το 1980, τώρα στην τρίτη γενιά του. Αντικατέστησε τα προηγούμενα ελαφριά φορτηγά Saviem SG3. Η Opel έχει πουλήσει εκδόσεις των φορτηγών δεύτερης και τρίτης σειράς ως Opel Movano στην ηπειρωτική Ευρώπη και Vauxhall Movano στο Ηνωμένο Βασίλειο. Και οι τρεις γενιές έχουν σχεδιαστεί και κατασκευαστεί από τη Renault. 

Κατά τη διάρκεια της ζωής του, υπήρχαν πολλά διαφορετικά στυλ αμαξώματος, από το τυπικό φορτηγάκι έως τα μεγαλύτερα μοντέλα με αυξημένη περιοχή φόρτωσης, ύψος και μεγαλύτερα μεταξόνια με πρόθεμα LWB. Οι τύποι panel van είναι πολύ συνηθισμένοι, αλλά διατίθενται και ημιφορτηγά (pickup). Τα βαρύτερα μοντέλα Master πωλήθηκαν επίσης από τη Renault Trucks (που ανήκει τώρα στη Volvo) ως σειρά B, αργότερα ως Messenger και ως Mascott.
Δημαρχείο Αθηνών

Το Δημαρχείο Αθηνών είναι νεοκλασικό κτίριο στην Αθήνα το οποίο στεγάζει τις υπηρεσίες του δήμου Αθηναίων. Το κτίριο κατασκευάστηκε την περίοδο 1872-1874 σε σχεδία Παναγιώτη Κάλκου. Το κτίριο ήταν αρχικά διώροφο, όμως την περίοδο 1935-1937 κατασκευάστηκε και τρίτος όροφος.
Γκέοργκ Μιχαέλις

Ο Γκέοργκ Μιχαέλις ("Georg Michaelis", 8 Σεπτεμβρίου 1857 - 24 Ιουλίου 1936) ήταν Καγκελάριος της Γερμανίας για μερικούς μήνες το 1917. Ήταν ο πρώτος καγκελάριος χωρίς ευγενή καταγωγή. Με οικονομικό υπόβαθρο τις επιχειρήσεις, το κύριο επίτευγμα του Μιχαέλις ήταν να ενθαρρύνει τις άρχουσες τάξεις να ξεκινήσουν ειρηνευτικές συνομιλίες με την Ρωσία. Θεωρώντας ότι το τέλος του πολέμου πλησίαζε, ενθάρρυνε την ανάπτυξη υποδομών για να διευκολύνει την ανάκαμψη στο τέλος του πολέμου μέσω της ιδέας της "Mitteleuropa". Με σχετικά χιουμοριστικό χαρακτήρα, αλλά και γνωστός για τις ραδιουργίες του, ο Μιχαέλις αντιμετώπισε ανυπέρβλητα προβλήματα εφοδιαστικής και προμηθειών στην σύντομη θητεία του ως καγκελάριος.
Ευρωπαϊκό Χριστιανικό Πολιτικό Κίνημα

Το Ευρωπαϊκό Χριστιανικό Πολιτικό Κίνημα (ECPM) είναι το μόνο ρητά χριστιανικό ευρωπαϊκό πολιτικό κόμμα που ενώνει εθνικά κόμματα από όλη την Ευρώπη τα οποία μοιράζονται πολιτικές που επηρεάζονται από τον Χριστιανισμό, ακολουθώντας γενικά τα ιδανικά της χριστιανικής δημοκρατίας ή της χριστιανικής δεξιάς. Τα κόμματα-μέλη είναι γενικά πιο κοινωνικά συντηρητικά και ευρωσκεπτικιστικά.

Το κόμμα ιδρύθηκε το Νοέμβριο του 2002 στο Lakitelek της Ουγγαρίας. Το πρώτο συμβούλιο εξελέγη τον Ιανουάριο του 2005 και εγγράφηκε στις Κάτω Χώρες το Σεπτέμβριο του 2005. Ο πρώτος πρόεδρος του κόμματος ήταν ο Πέετερ Βόισου του Κόμματος των Εσθονών Χριστιανοδημοκρατών. Το κίνημα συγκεντρώνει πάνω από πενήντα χριστιανοδημοκρατικά πολιτικά κόμματα, ΜΚΟ, ομάδες προβληματισμού και μεμονωμένους πολιτικούς από περισσότερες από είκοσι χώρες εντός της Ευρωπαϊκής Ένωσης και πέραν αυτής. Τα κινήματα των νέων είναι ενωμένα στη Ευρωπαϊκή Χριστιανική Πολιτική Νεολαία (ECPYouth). Η οργάνωση νέων ξεκίνησε το 2004 και εξέλεξε το πρώτο της συμβούλιο το καλοκαίρι του 2005.

Μετά τις εκλογές του Ευρωπαϊκού Κοινοβουλίου του 2019, το κόμμα εκπροσωπείται από τρείς βουλευτές στο Ευρωπαϊκό Κοινοβούλιο.
Μαξ Λίντερ

Ο Μαξ Λίντερ (Γαλλικά: Max Linder (1883 -1925) καλλιτεχνικό ψευδώνυμο του Γκαμπριέλ-Μαξιμιλιάν Λεβιέλ ήταν Γάλλος ηθοποιός και σκηνοθέτης της εποχής του βωβού κινηματογράφου, ο πρώτος αστέρας με παγκόσμια ακτινοβολία και διεθνή καριέρα.
Νταβίντ Σεπέδα

Ο Νταβίντ Σεπέδα ("David Zepeda", γεννημένος ως Νταβίντ Αναστάσιο Σεπέδα Κιντέρο "David Anastasio Zepeda Quintero", 14 Σεπτεμβρίου 1973 -) είναι Μεξικανός ηθοποιός, τραγουδιστής και μοντέλο.
Φεστιβάλ Κινηματογράφου του Γκέτεμποργκ

μικρογραφία | Φεστιβάλ Κινηματογράφου του Γκέτεμποργκ
Το Φεστιβάλ Κινηματογράφου του Γκέτεμποργκ (Göteborg Film Festival), πρώην Διεθνές Φεστιβάλ Κινηματογράφου του Γκέτεμποργκ, είναι ένα ετήσιο κινηματογραφικό φεστιβάλ που λαμβάνει χώρα στην πόλη Γκέτεμποργκ της Σουηδίας και είναι η σημαντικότερη κινηματογραφικά διοργάνωση στην Σκανδιναβία. Το φεστιβάλ διαρκεί περίπου 10 ημέρες, από το τέλος του Ιανουαρίου μέχρι τις πρώτες ημέρες του Φεβρουαρίου. Στο ξεκίνημά του, το 1979, προβλήθηκαν 17 ταινίες σε 3 οθόνες και είχε 3000 θεατές. Οι ταινίες που προβάλλονται πλέον φθάνουν τις 450 και οι θεατές τους 160.000. Πέραν των προβολών, διοργανώνονται περίπου 40 σεμινάρια, εργαστήρια, συναυλίες και πολλές άλλες καλλιτεχνικές δράσεις. Το φεστιβάλ είναι επίσης μια σημαντική αγορά της κινηματογραφικής και τηλεοπτικής βιομηχανίας.
Τιερί Ερμές

Ο Τιερί Ερμές (γαλλικά: "Thierry Hermès", 10 Ιανουαρίου 1801 - 10 Ιανουαρίου 1878) ήταν Γάλλος σχεδιαστής μόδας και επιχειρηματίας, ιδρυτής του οίκου Hermès.

Γεννήθηκε το 1910 στο Κρέφελντ της Γερμανίας.
Πιενίνι

Άποψη του κοντινού Πιενίνι από την κορυφή των [[Τσι Κορόνι]].
Κάτοικοι της [[Στσαβνίτσα]] στα Πιενίνι το 1939.
Τα Πιενίνι (πολωνικά: "Pieniny", ουγγρικά: "Pieninek"), ή Όρη Πιενίνι, είναι οροσειρά στα νότια της Πολωνίας και στα βόρεια της Σλοβακίας. Κατατάσσεται στο ανατολικό τμήμα των Δυτικών Μπεσκίντι.

Η οροσειρά Πιενίνι χωρίζεται σε τρία μέρη – Πιενίνι Σπίσκιε (πολωνικά: "Pieniny Spiskie", ) και Κεντρικό Πιενίνι (πολωνικά: "Pieniny Właściwe", σλοβακικά: "Centrálne Pieniny") στην Πολωνία και Μικρό Πιενίνι (πολωνικά: "Małe Pieniny", σλοβακικά: "Malé Pieniny") στην Πολωνία και τη Σλοβακία. Τα όρη Πιενίνι αποτελούνται κυρίως από στρώματα ασβεστόλιθου και δολομίτη. Η πιο διάσημη κορυφή, Τσι Κορόνι (πολωνικά: "Trzy Korony", «Τρεις Κορυφές»), έχει ύψος 982 μέτρα. Είναι επίσης η κορυφή του ορεινού όγκου των Τσι Κορόνι. Η υψηλότερη κορυφή των Πιενίνι, Βισόκα (πολωνικά: "Wysoka", σλοβακικά: "Vysoké Skalky"), φτάνει τα 1.050 μέτρα ύψος πάνω από την επιφάνεια της θάλασσας.

Τα όρη Πιενίνι σχηματίστηκαν στον βυθό της θάλασσας σε διάφορες γεωλογικές εποχές. Διπλώθηκαν και υψώθηκαν στην Άνω Κρητιδική περίοδο. Στην αρχή της παλαιογενούς γεωλογικής περιόδου πραγματοποιήθηκε ένα δεύτερο κύμα τεκτονικών κινήσεων προκαλώντας περαιτέρω μετατόπιση. Το τρίτο κύμα κινήσεων κατά τη διάρκεια της Παλαιογενούς και της Νεογενούς περιόδου οδήγησε σε μια πιο περίπλοκη τεκτονική δομή. Ταυτόχρονα, η διάβρωση είχε ως αποτέλεσμα την απογύμνωση των εξωτερικών πετρωμάτων και την περαιτέρω διαμόρφωση του εδάφους. Οι κορυφές δημιουργήθηκαν από ανθεκτικούς στις καιρικές συνθήκες βράχους της ιουράσιας περιόδου, κυρίως από ασβεστόλιθο. Οι κοιλάδες και τα περάσματα δημιουργήθηκαν από μαλακότερους και πιο ευαίσθητους στις καιρικές συνθήκες βράχους των κρητιδικών και παλαιογενών περιόδων. Οι σπηλιές είναι λίγες και μάλλον μικρές. Αντίθετα, τα ποτάμια και τα ρυάκια είναι συχνά βαθιά, με εσοχές στους βράχους, δημιουργώντας περίπου 15 χαράδρες και φαράγγια. Τα πιο διάσημα φαράγγια των Πιενίνι είναι το φαράγγι του ποταμού Ντουνάγιετς στο Εθνικό Πάρκο Πιενίνι και το φαράγγι Χομόλε (). Οι λόφοι στα βόρεια σύνορα των Πιενίνι είναι ηφαιστειακής προέλευσης.
QAnon

Ο αντιπρόεδρος των ΗΠΑ [[Μάικ Πενς]] με μέλη της ομάδας SWAT του Broward County, Florida, στις 30 Νοεμβρίου 2018. Ο άντρας στα αριστερά της εικόνας δείχνει ένα κόκκινο και μαύρο έμπλαστρο "Q" που χρησιμοποιείται από τους πιστούς της [[Θεωρία συνωμοσίας|θεωρίας συνωμοσίας]] 

QAnon. Η φωτογραφία έγινε tweet, αφαιρέθηκε και στη συνέχεια αντικαταστάθηκε στη ροή του Πενς.
μικρογραφία|226x226εσ|Λεπτομέρεια από τη φωτογραφία που δείχνει το έμπλαστρο QAnon. Το ασπρόμαυρο έμπλαστρο στα αριστερά έχει αναφερθεί ότι είναι αυτό της ομάδας SWAT. Οι κανονισμοί απαγορεύουν να φορούν οποιοδήποτε έμπλαστρο, και ο αναπληρωτής επιπλήχθηκε και απομακρύνθηκε από την ομάδα SWAT ως αποτέλεσμα.
Η QAnon είναι μία ανακριβής και αναξιόπιστη ακροδεξιά θεωρία συνωμοσίας στην οποία υποστηρίζεται ότι μία κλίκα κανιβαλιστικών παιδόφιλων που λατρεύουν τον Σατανά διευθύνουν μία παγκόσμια σπείρα σωματεμπορίας παιδιών και συνωμοτούν εναντίον του προέδρου των ΗΠΑ Ντόναλντ Τραμπ, ο οποίος καταπολεμά την κλίκα. Η QAnon, επίσης, ισχυρίζεται συνήθως ότι ο Τραμπ σχεδιάζει μια ημέρα της κρίσης γνωστή ως «Καταιγίδα», όταν χιλιάδες μέλη της κλίκας θα συλληφθούν. Κανένα μέρος του ισχυρισμού της συνωμοσίας δεν βασίζεται σε γεγονότα. Οι υποστηρικτές της QAnon κατηγόρησαν πολλούς φιλελεύθερους ηθοποιούς του Χόλιγουντ, δημοκρατικούς πολιτικούς και υψηλόβαθμους κυβερνητικούς αξιωματούχους ότι είναι μέλη της κλίκας. Ισχυρίστηκαν επίσης ότι ο Τραμπ προσποιήθηκε συνωμοσία με τους Ρώσους για να στρατολογήσει τον Ρόμπερτ Μόλερ για να τον βοηθήσει στην έκθεση της σπείρας σωματεμπορίας και την αποτροπή πραξικοπήματος από τον Μπαράκ Ομπάμα, την Χίλαρι Κλίντον και τον Τζωρτζ Σόρος. Οι θεωρίες συνωμοσίας QAnon έχουν ενισχυθεί από ρωσικούς κρατικούς λογαριασμούς troll στα κοινωνικά μέσα, καθώς και από τα ρωσικά παραδοσιακά κρατικά μέσα.

Παρόλο που προηγούνται παρόμοιες δημοφιλείς θεωρίες συνωμοσίας όπως το Pizzagate, που έκτοτε έχουν γίνει μέρος της QAnon, η θεωρία συνωμοσίας ξεκίνησε με μια δημοσίευση τον Οκτώβριο του 2017 στο ανώνυμο imageboard 4chan του "Q", ο οποίος πιθανώς ήταν αμερικανός· είναι πλέον πιο πιθανό ότι το "Q" έχει γίνει μια ομάδα ανθρώπων που ενεργούν με το ίδιο όνομα. Μια στυλομετρική ανάλυση των δημοσιεύσεων Q ισχυρίζεται ότι αποκάλυψε ότι τουλάχιστον δύο άτομα έγραψαν ως "Q" σε διαφορετικές περιόδους. Ο Q ισχυρίστηκε ότι ήταν κυβερνητικός αξιωματούχος υψηλού επιπέδου με άδεια πρόσβασης Q, ο οποίος έχει πρόσβαση σε διαβαθμισμένες πληροφορίες που αφορούν τη διοίκηση Τραμπ και τους αντιπάλους της στις Ηνωμένες Πολιτείες. Το NBC News ανέφερε ότι τρία άτομα πήραν την αρχική δημοσίευση Q και την διέδωσαν σε πολλές πλατφόρμες πολυμέσων για να χτίσουν ένα διαδικτυακό κοινό για κέρδος. Πριν από την QAnon υπήρχαν αρκετοί παρόμοιοι ανώνυμοι χρήστες του 4chan, όπως τον FBIAnon, τον HLIAnon (High-Level Insider), τον CIAAnon και τον WH Insider Anon. Αν και είναι αμερικανικής προέλευσης, υπάρχει τώρα ένα σημαντικό κίνημα QAnon έξω από τις Ηνωμένες Πολιτείες, ιδίως στην Ευρώπη.
Χατζή Προντάν Γκλιγκορίεβιτς

Ο Χατζή Προντάν Γκλιγκορίεβιτς (σερβικά : Хаџи Продан Глигоријевић), (1760—1825) ήταν Σέρβος επαναστάτης, Βοϊβόδας, που συμμετείχε στην Πρώτη Σερβική Εξέγερση της Σερβικής επανάστασης, ο οποίος στη συνέχεια οδήγησε τη Σερβική εξέγερση εναντίον των Οθωμανών το 1814, η οποία έλαβε το όνομά του, η Εξέγερση του Χατζί Προντάνοβα. Το 1821 έλαβε μέρος στις εχθροπραξίες της Ελληνικής επανάστασης στη περιοχή του Δούναβη, που έγιναν εναντίον των Οθωμανών από Έλληνες Φιλικούς. 

Ο Πρόνταν γεννήθηκε γύρω στο 1760 και κατάγεται από τη Νεβάδα, κοντά στο Τάκοβο, τον σημερινό Γκόρνι Μιλάνοβιτς. Το επίθετο Χατζής δινόταν τότε σε όσους χριστιανούς ταξίδεψαν στους Άγιους τόπους από τα Βαλκάνια, από το οποίο προκύπτει ότι ο Προντάν έκανε πιθανώς ένα ταξίδι στην Παλαιστίνη. Ο Χατζή Προντάν εντάχθηκε στον αγώνα της Σερβικής απελευθέρωσης το 1806. Συμμετείχε στις μάχες στη Σιένιτσα, στη Νόβα Βάρος, στην Πριεπόλι, στο Μπελόμ Πόλε και στο Σουβόντολ (1809). Μετά την ήττα της εξέγερσης εγκαταστάθηκε σε μοναστήρι Τρνάβα στο Τσατσάκ. Προσπάθησε να πυροδοτήσει μια Σερβική εξέγερση υπό την ηγεσία του. Η κακώς τελικά οργανωμένη εξέγερσή του στην περιοχή το 1814 έμεινε στην ιστοριογραφία με το όνομα του. Η εξέγερση τελείωσε γρήγορα και ο Προντάν έφυγε στην Αυστριακή Αυτοκρατορία και το Σρεμ το 1815, κι έπειτα μετέβη στις ημιαυτόνομες ηγεμονίες του Δούναβη.

Βρέθηκε στη Βλαχία και υπό τη διοίκηση του Τούντορ Βλαντιμιρέσκου, στις αρχές του 1821, αλλά μετά προσχώρησε στους Έλληνες που ξεκίνησαν στρατιωτικές επιχειρήσεις εδώ στον Δούναβη, στο πρώτο στάδιο του Ελληνικού Απελευθερωτικού Πολέμου. Όταν ο Βλαντιμιρέσκου ξεκίνησε μυστικές διαπραγματεύσεις με τους Τούρκους ο Χατζή Προντάν μαζί με άλλους σέρβους και βούλγαρους οπλαρχηγούς, έστειλαν επιστολή στον Γεωργάκη Ολύμπιο, στον οποίο ανέφεραν ότι δεν θέλουν πλέον να υπηρετούν υπό τη διοίκηση του Βλαντιμιρέσκου, επειδή ήταν ύποπτος για διεξαγωγή μυστικών προδοτικών διαπραγματεύσεων με τους Τούρκους: 

Έχοντας λάβει την επιστολή, ο Ολύμπιος πήγε στο στρατόπεδο του Βλαντιμιρέσκου, όπου, με τη βοήθεια του Χαττζή Προντάν και άλλων διοικητών, ανάγκασε τον Βλαντιμιρέσκου να πάει στο ελληνικό στρατόπεδο, όπου αργότερα εκτελέστηκε. Μετά από αυτό ο Προντάν εντάχτηκε στο στρατιωτικό σώμα του Ολύμπιου και συμμετείχε στη ατυχή Μάχη του Δραγατσανίου στις 7 Ιουνίου 1821. Το τελευταίο επιβεβαιώνεται από Τόμας Γκόρντον, ο οποίος σημειώνει ότι η μονάδα του Χατζή Προντάν κατείχε τη θέση «I». Μετά την ήττα ο Προντάν έφυγε από τη Βλαχία. Πέθανε το 1825.
Bedford HC

Το Bedford HC ήταν μικρό εμπορικό όχημα που κατασκευάστηκε από τη βρετανική Bedford Vehicles, ξεκινώντας από το 1938. Το όχημα μοιράστηκε το σασί του με το σαλούν H-Vauxhall 10-4. Η παραγωγή μηχανοκίνητων οχημάτων σταμάτησε κατά τη διάρκεια του Β 'Παγκοσμίου Πολέμου με το HC van να επανέρχεται στην παραγωγή για λίγο μετά τις εχθροπραξίες. Το HC ενώθηκε αργότερα από το βαρύτερο καθήκον Bedford JC, το οποίο αντικαταστάθηκε από τη βαρύτερη έκδοση του HC. Μετά τον πόλεμο, κυκλοφόρησε η έκδοση PC, με ψηλότερη οροφή. Με την άφιξη της πολύ πιο σύγχρονης Bedford CA, το πλέον ξεπερασμένο PC αποσύρθηκε.
Κεστοράτι

Το Κεστοράτι (αλβανικά: "Qestorat") είναι χωριό και κοινότητα του πρώην δήμου Λιούντζη στο Νομό Αργυροκάστρου στη νότια Αλβανία. Κατά τη μεταρρύθμιση της τοπικής αυτοδιοίκησης του 2015, έγινε μέρος του δήμου Αργυροκάστρου.

Από το 1874 έως το 1891 το χωριό φιλοξένησε την ελληνική Ζωγράφεια Διδασκαλεία, εκπαιδευτικό ίδρυμα που περιλάμβανε πρωτοβάθμια και δευτεροβάθμια σχολεία αρρένων και θηλέων και ακαδημία δασκάλων και λειτουργούσε με τα προσωπικά έξοδα του ντόπιου ευεργέτη Χρηστάκη Ζωγράφου. Σήμερα αυτό το ίδρυμα στεγάζει το μουσείο της Λιούντζη.
Γερανιώδη

Τα Γερανιώδη (λατ. "Geraniales") είναι τάξη των αγγειόσπερμων φυτών που περιλαμβάνεται στην ομάδα Ροδίδων σύμφωνα με το σύστημα APG IV. Συνολικά στην τάξη κατατάσσονται 5 οικογένειες, 17 γένη και 897 είδη. Περισσότερα φυτά της τάξεως των Γερανιώδων είναι ποώδη, πιο σπάνια θαμνώδη ή δενδρώδη. Έχουν ελάχιστη οικονομική σημασία. Μερικά είδη του γένους Πελαργονιού ("Pelargonium") καλλιεργούνται για την παραγωγή του ελαίου του γεράνιου που χρησιμοποιείται στην βιομηχανία των καλλυντικών.
Alpine F1 Team

Η Alpine F1 Team είναι μια ομάδα της Φόρμουλα 1 που θα κάνει το ντεμπούτο της στην σεζόν του 2021. Η ομάδα είναι βασισμένη στο Ένστοουν της Αγγλίας. Είναι αποτέλεσμα της μετονομασίας της Renault F1 Team με στόχο την προώθηση της μάρκας σπορ αυτοκινήτων της Renault.
Bedford CA

Το Bedford CA ήταν ελαφρύ εμπορικό όχημα που παρήχθη μεταξύ του 1952 και του 1969 από τη βρετανική Bedford Vehicles, στο Λούτον της Αγγλίας. Κατασκευάστηκε σε διαστάσεις μικρού και μεγάλου μεταξονίου, με κάθε διάσταση να διατίθεται είτε σε έκδοση 10-12 cwt είτε σε έκδοση 15 cwt. 

Γενικά διατέθηκε ως ελαφρύ φορτηγό παραδόσεων (delivery) με συρόμενες πόρτες, αλλά ήταν επίσης διαθέσιμο ως πλαίσιο με κάλυμμα πάνω στο οποίο θα μπορούσε να προστεθεί εξειδικευμένο αμάξωμα. Το Bedford Dormobile ήταν μετατροπή campervan με βάση το φορτηγό CA Bedford. Στην εποχή του, το όχημα πολύ διαδεδομένο, κάτι σαν το Ford Transit της εποχής του.

Το CA εξήχθη επίσης στον Καναδά και πωλήθηκε ως το Envoy CA, ως μέρος της σειράς επωνυμιών Envoy. Στην 17χρονη παραγωγή του, κατασκευάστηκαν 370.000 αντίτυπα. Το συνολικό προφίλ και η αρχιτεκτονική του CA άλλαξαν λίγο κατά τη δεκαεπτάχρονη ζωή του οχήματος. Υπήρχαν, ωστόσο, τρεις διαφορετικές εκδόσεις που πωλήθηκαν. Οι πρώτες ΑΠ διέθεταν αλεξήνεμο (παρμπρίζ) δύο τμημάτων, που αποτελείται από δύο ξεχωριστά επίπεδα φύλλα γυαλιού που χωρίζονται με ένα κεντρικό κάθετο μεταλλικό χάσμα. Καθώς το καμπυλωτό τζάμι έγινε διαθέσιμο στο Ηνωμένο Βασίλειο σε αποδεκτή τιμή, το αλεξήνεμο δύο τεμαχίων αντικαταστάθηκε με ένα ελαφρώς καμπύλο παρμπρίζ το 1958. Ταυτόχρονα, η βαμμένη μπροστινή μάσκα του πρωτότυπου, η οποία είχε ένα κεντρικό διαχωριστικό που δίνει την εντύπωση διπλού παρμπρίζ, αντικαταστάθηκε από μια μικρότερη μπροστινή γρίλια, που ήταν ακόμα βαμμένη στο χρώμα του αμαξώματος του van. Η τρίτη έκδοση του Bedford CA, που πωλήθηκε από τα τέλη του 1964, διέθετε πολύ βαθύτερο παρμπρίζ και πλευρικά παράθυρα, και αντίστοιχη μείωση του ύψους του βαμμένου μεταλλικού πάνελ scuttle ακριβώς κάτω από το παρμπρίζ. Τα φορτηγά του 1964 αντικατοπτρίζουν επίσης τις γενικές τάσεις στη σχεδίαση αυτοκινήτων της εποχής, παρουσιάζοντας, για πρώτη φορά, μπροστινή μάσκα από κράμα αλουμινίου. Η μακρύτερη έκδοση του μεταξόνιου είχε μακρύτερο σώμα στο οποίο είχε προστεθεί επιπλέον κοντό πλαίσιο οροφής, με φαρδύτερες πόρτες.

Το CA διέθετε εμπρόσθιο κινητήρα εσωτερικής καύσης με διαμήκη προσανατολισμό και κίνηση πίσω. Το 3τάχυτο κιβώτιο ταχυτήτων τοποθετήθηκε αμέσως πίσω από τον κινητήρα και η ροπή μεταδόθηκε σε άκαμπτο πίσω άξονα μέσω ενός ανοικτού άξονα καρντάν.

Ο κινητήρας και το τριτάχυτο κιβώτιο ταχυτήτων χρησιμοποιήθηκαν επίσης στο Vauxhall F-series Victor. Το τετρατάχυτο κιβώτιο ταχυτήτων από τα μεταγενέστερα μοντέλα της σειράς FC θα μπορούσε εύκολα να τοποθετηθεί εκ των υστέρων σε οποιοδήποτε Bedford CA, και αργότερα προσφέρθηκε ως εργοστασιακή επιλογή.
Isuzu Fargo

Το Isuzu Fargo ήταν ελαφρύ εμπορικό φορτηγάκι βαν που κατασκευάστηκε μεταξύ του 1980 και του 2001 από την αυτοκινητοβιομηχανία Isuzu στην Ιαπωνία. Το Fargo εκτείνεται σε δύο γενιές, η πρώτη από τις οποίες παρήχθη μεταξύ του 1980 και του 1995, σε στυλ αμαξώματος βαν και ημιφορτηγού (pick-up), με τη δεύτερη γενιά, που εισήχθη το 1995, να περιορίζεται σε μόνο σε βαν. Αυτή η δεύτερη γενιά, ήταν επανασχεδιασμένη έκδοση του Nissan Caravan (E24).

Μεταξύ του 1982 και του 1990, η πρώτη γενιά του Fargo κυκλοφόρησε στην Αυστραλία από τη Holden, την αυστραλιανή θυγατρική της General Motors, ως Holden Shuttle. Στην Ευρώπη και στη Νέα Ζηλανδία, η πρώτη σειρά Isuzu Fargo πωλήθηκε με το όνομα Isuzu WFR. Ειδικότερα στην Κολομβία, πωλήθηκε ως Chevrolet WFR. Κατασκευάστηκε επίσης στο Ηνωμένο Βασίλειο από τη Vauxhall Motors και πωλήθηκε ως Bedford Midi, τότε Vauxhall Midi.

Οι εκδόσεις εξαγωγής του Midi στην Ευρώπη είχαν το σήμα GME Midi και Isuzu Midi.
Βασίλειος Ορκουλάτος

Ο Βασίλειος Ορκουλάτος (Κεφαλλονιά - Πάτρα 23 Μαρτίου 1821), ήταν Φιλικός και αγωνιστής της επανάστασης του 1821. 

Ο Ορκουλάτος γεννημένος στην Κεφαλλονιά είχε εγκατασταθεί στην Πάτρα πριν την επανάσταση , σύμφωνα με κάποιες πηγές εργαζόταν ναύτης σε πλοίο που μετέφερε πολεμοφόδια στους Έλληνες ή , κατά άλλους, υπηρέτης στο Αγγλικό προξενείο της πόλης. 

Στις 23 Μαρτίου του 1821 κατά τα γεγονότα και τον Ξεσηκωμό της πόλης ανάμεσα σε Έλληνες και Οθωμανούς, ο Ορκουλάτος κινήθηκε, οπλισμένος, με το υπόλοιπο πλήθος στην περιοχή του Τάσι. Εκεί στο Τάσι συνάντησαν τους Οθωμανούς και διεξήχθη μικρή ένοπλη σύγκρουση κατά την οποία σκοτώθηκε.

Προς τιμήν του ο Δήμος Πατρέων το 1955 έδωσε το όνομα του σε οδό της πόλης.
Άβυσσος του πάθους

Η Άβυσσος του πάθους (Ισπανικά: "Abismo de pasión") είναι τηλενουβέλα μεξικάνικης παραγωγής του 2012. Είναι ριμέικ της Μεξικάνικη τηλενουβέλας του 1996, "Cañaveral de Pasiones" ("Γοητευμένος από το πάθος").

Πρωταγωνιστούν Αντζελίκ Βογιέρ, Νταβίντ Σεπέδα, Αλεχάντρο Καμάτσο, Μπλάνκα Γκέρρα, Λίβια Μπρίτο και Μαρκ Τάτσερ.
Opel Combo

Το Opel Combo είναι επαγγελματικό panel βαν και όχημα δραστηριοτήτων αναψυχής από τη γερμανική αυτοκινητοβιομηχανία Opel. Το Combo εμφανίστηκε για πρώτη φορά το 1993, το μοντέλο δεύτερης γενιάς παρουσιάστηκε το 2001 και το τρίτο κατασκευάστηκε από τον Δεκέμβριο του 2011 έως τον Δεκέμβριο του 2017, με βάση το Fiat Doblò. Το όνομα «Combo» είχε προηγουμένως εφαρμοστεί ως επίθημα σε μία τρίθυρη πάνελ βαν εκδοχή του του Opel Kadett E, από το 1986 έως το 1993.

Οι Opel / Vauxhall εντάχθηκαν στο Groupe PSA τον Μάρτιο του 2017 και, κατά συνέπεια, το Combo τέταρτης γενιάς, που κυκλοφόρησε τον Μάρτιο του 2018, μοιράζεται την πλατφόρμα και το αμάξωμα του Peugeot Rifter και Peugeot Partner, καθώς και του Citroën Berlingo.

Τα Combo B και Combo C μοιράζονται πλατφόρμες, ζωτικά εξαρτήματα και μερικά πάνελ αμαξώματος με το σύγχρονό τους subcompact αυτοκίνητο Opel Corsa. Οι γενιές χαρακτηρίζονται B και C με τυπικό τρόπο Opel, αλλά η Holden εφάρμοσε τους κωδικούς SB και XC αντίστοιχα, αντικατοπτρίζοντας τη σχέση με SB και XC Holden Barinas (Opel Corsa B και C, αντίστοιχα).
Nissan Caravan

Το Nissan Caravan είναι ελαφρύ εμπορικό φορτηγάκι βαν και επαγγελματικό αυτοκίνητο. Έχει σχεδιαστεί για χρήση ως επαγγελματικό όχημα στόλου ή μεταφοράς φορτίου και κατασκευάζεται από τη Nissan, από το 1973. Μεταξύ του 1976 και 1997, μια ανανεωμένη έκδοση του Caravan πωλήθηκε ως Nissan Homy, όνομα που είχε χρησιμοποιηθεί σε ανεξάρτητο μοντέλο του 1965. Εκτός Ιαπωνίας, το Caravan πωλήθηκε επίσης είτε ως Nissan Urvan είτε ως Nissan King Van ή, νωρίτερα, με το σήμα της Datsun.

Όλες οι γενιές χρησιμοποιούν σχεδίαση cabover (δηλ. χωρίς ρύγχος) λόγω των κανονισμών διαστάσεων της ιαπωνικής κυβέρνησης που φορολογεί ετησίως τα μεγαλύτερα οχήματα. Η η προσέγγιση cabover μεγιστοποιεί τον εσωτερικό χώρο ενώ παραμένει εντός καθορισμένων εξωτερικών διαστάσεων.

Πριν από το 1973, το δίδυμο του Caravan, το Homy, είχε προσφερθεί ως αυτόνομη γενιά από το 1965 έως το 1976. Το Homy χτίστηκε και πωλήθηκε από την Prince Motor Company, πριν από τη συγχώνευση της Nissan το 1965 και το Homy ήταν το πρώτο όχημα που αποκτήθηκε από τη Nissan. Μετά τη συγχώνευση τον Αύγουστο του 1966, επειδή η Nissan δεν είχε μεγάλη πλατφόρμα επιβατών, το Homy της Prince ονομάστηκε Caravan και το εμπορικό σήμα άλλαξε από τον Prince σε Νισάν. Η συγχώνευση ολοκληρώθηκε έως το 1970. Χρησιμοποιούσε το ίδιο σασί με το Prince Homer, ημιφορτηγό cabover μεσαίου βάρους.

Η δεύτερη γενιά Homy, του 1976, κυκλοφόρησε στην αγορά ως δίδυμο με το Nissan Caravan του 1973, και πωλήθηκε στις αντιπροσωπείες του Nissan Prince Store, ενώ το Caravan διετίθετο αποκλειστικά στα σημεία πώλησης Nissan Bluebird Store. Η πρώτη γενιά σειρά (B640 που άλλαξε σε σειρά Nissan T20) κατασκευάστηκε από το 1965 έως το 1976, η δεύτερη γενιά (E20) από το 1976 έως το 1980 και η τρίτη γενιά (E23) από το 1980 έως το 1986. Η γενιά E24 κατασκευαζόταν από το 1986 έως το 1999, η γενιά Ε25 από το 2001 ως το 2012. Η γενιά E26 κατασκευάζεται από το 2012 και, με την επωνυμία Isuzu Como, αντικατέστησε, στην Ιαπωνία, το Isuzu Fargo.

Μηχανικά, το Nissan Caravan και το Nissan Homy ήταν πανομοιότυπα. Ο παραδοσιακός ανταγωνιστής της από την Toyota είναι το HiAce.

Κατηγορία:Επαγγελματικά αυτοκίνητα
Caravan
Είμαι Η Μητέρα

Η ταινία Είμαι Η Μητέρα (αγγλικά: "I Am Mother") αποτελεί ένα αυστραλιανό θρίλερ επιστημονικής φαντασίας του 2019, σε σκηνοθεσία του Γκραντ Σπιούτορ και σενάριο του Μίχαελ Λόιντ Γκριν. Με πρωταγωνιστές τους Κλάρα Ρούγκάαρντ, Λουκ Χοκερ, Ρόουζ Μπερν και Χίλαρι Σουάνκ, η ταινία ακολουθεί την Κόρη, ένα κορίτσι σε ένα καταφύγιο, που μεγάλωσε από τη Μητέρα, ένα ρομπότ που υποστήριζε ότι βοηθούσε στην επιβίωση του ανθρώπινου είδους. Η ταινία είχε την παγκόσμια πρεμιέρα της στο Φεστιβάλ Κινηματογράφου Σάντανς στις 25 Ιανουαρίου 2019. Το Netflix την κυκλοφόρησε σε πολλές χώρες στις 7 Ιουνίου 2019.
Αστυνομία του Καπιτωλίου των Ηνωμένων Πολιτειών Αμερικής

Η Αστυνομία του Καπιτωλίου των Ηνωμένων Πολιτειών Αμερικής (United States Capitol Police -USCP) είναι ομοσπονδιακό αστυνομικό σώμα, υπεύθυνο για την ασφάλεια στους χώρους του Συγκροτήματος του Καπιτωλίου των Ηνωμένων Πολιτειών Αμερικής. Σε περίπτωση τέλεσης κάποιου εγκλήματος στα κτίρια, τα πάρκα και τους δρόμους του συγκροτήματος η USCP είναι αρμόδια για τη διεξαγωγή των ερευνών. Επίσης είναι, από κοινού με τη United States Park Police και τη Μητροπολιτική Αστυνομία της Ουάσιγκντον (Metropolitan Police Department of the District of Columbia), αρμόδια για τον έλεγχο μιας έκτασης 200 οικοδομικών τετραγώνων γύρω από το Συγκρότημα του Καπιτωλίου. Παράλληλα είναι αρμόδια για τη προστασία κάθε μέλους του Κογκρέσου οπουδήποτε στην επικράτεια των Η.Π.Α εφόσον κριθεί απαραίτητη η παροχή προστασίας. Λογοδοτεί στο Κογκρέσο.

Ιδρύθηκε στις 2 Μαΐου 1828 και απασχολεί περισσότερους από 2.000 αστυνομικούς και περισσότερους από 350 πολιτικούς υπαλλήλους, για υπηρεσιακή και διοικητική υποστήριξη.. 

Στις 24 Ιουλίου 1998 ο 42χρονος τότε Russell Eugene Weston Jr. μπήκε στο Καπιτώλιο και πυροβόλησε και σκότωσε δύο αστυνομικούς της Αστυνομίας του Καπιτωλίου, τον Jacob Joseph Chestnut και τον John Michael Gibson. 

Κατά την εισβολή υποστηρικτών του προέδρου Ντόναλντ Τραμπ στο Καπιτώλιο στις 6 Ιανουαρίου 2021 μια γυναίκα σκοτώθηκε από τις σφαίρες αστυνομικού της Αστυνομίας του Καπιτωλίου ενώ περισσότεροι από 50 αστυνομικοί του σώματος και της Μητροπολιτικής Αστυνομίας της Ουάσιγκντον τραυματίστηκαν. Υπήρξαν άλλοι τρεις νεκροί διαδηλωτές στη διάρκεια των επεισοδίων. Η Αστυνομία του Καπιτωλίου δέχτηκε πολύ έντονη κριτική για τη στάση της απέναντι στους εισβολείς.
Η Δεύτερη Ευκαιρία

Η Δεύτερη Ευκαιρία (Πρωτότυπος τίτλος: In the Line of Fire) είναι ένα δραματικό πολιτικό θρίλερ Αμερικανικής παραγωγής του 1993 σε σκηνοθεσία Βόλφγκανγκ Πέτερσεν και σενάριο του Τζεφ Μαγκουάιρ. Πρωταγωνιστούν οι Κλιντ Ίστγουντ, Τζον Μάλκοβιτς και η Ρενέ Ρούσο. Η ταινία ήταν μια συμπαραγωγή της Columbia Pictures και της Castle Rock Entertainment, με τη διανομή της Columbia. Ο Ίστγουντ και ο Πέτερσεν προσέφεραν αρχικά το ρόλο του Λίρι στον Ρόμπερτ Ντε Νίρο, ο οποίος τον απέρριψε λόγω προγραμματισμένων γυρισμάτων της ταινίας "Ιστορίες του Μπρονξ".

Η Δεύτερη Ευκαιρία απέσπασε τρεις υποψηφιότητες για τα βραβεία Όσκαρ: Καλύτερου Β' Ανδρικού Ρόλου (Τζον Μάλκοβις), Καλύτερου Πρωτότυπου Σεναρίου (Τζεφ Μαγκουάιρ) και Καλύτερου Μοντάζ (Ανν Κόατς), ενώ επίσης είχε υποψηφιότητες στα βραβεία BAFTA και Χρυσές Σφαίρες του 1994.

Η ταινία αναφέρεται σε έναν απογοητευμένο και παρανοϊκό πρώην πράκτορα της CIA (Μάλκοβιτς) που επιχειρεί να δολοφονήσει τον Πρόεδρο των Ηνωμένων Πολιτειών και τον πράκτορα της μυστικής υπηρεσίας (Ίστγουντ) που τον καταδιώκει. Ο χαρακτήρας του Ίστγουντ αναφέρεται ως τον μοναδικό ενεργό πράκτορα της μυστικής υπηρεσίας που έμεινε ακόμη από την ομάδα που φύλαγε τον Τζον Φιτζέραλντ Κέννεντυ στο Ντάλας του Τέξας, τη στιγμή της δολοφονίας του στις 22 Νοεμβρίου 1963.
Καλτεζές

Οι Καλτεζές (Τοπική Κοινότητα Καλτεζών - Δημοτική Ενότητα Βαλτετσίου), ανήκουν στον δήμο Τρίπολης της Περιφερειακής Ενότητας Αρκαδίας που βρίσκεται στην Περιφέρεια Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”.

Η επίσημη ονομασία είναι “αι Καλτεζαί”. Έδρα του δήμου είναι η Τρίπολη και ανήκουν στο γεωγραφικό διαμέρισμα Πελοποννήσου.

Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, οι Καλτεζές ανήκαν στο Τοπικό Διαμέρισμα Καλτεζών, του πρώην δήμου Βαλτετσίου του νομού Αρκαδίας.

Το 1841 οι Καλτεζές ήταν έδρα του δήμου Καλτεζών που αποτελείτο από τις Κολίνες, τα Κουβέλια και την Αγριακόνα, ενώ το 1869 ο δήμος έχει πληθυσμό 2350 κατοίκους.

Οι Καλτεζές έχουν υψόμετρο 669 μέτρα.
Νταβίδ Θιβέρα

Ο Νταβίδ Θιβέρα Γκραθία (γεννημένος στο Τερουέλ της Αραγωνίας, Ισπανία, στις 8 Ιανουαρίου 1979) είναι Ισπανός τραγουδιστής. Σύμφωνα με τους Ισπανούς παραγωγούς μουσικής (Promusicae), έχει τρεις δίσκους πλατινένιους και έναν χρυσό, που ισοδυναμεί με 350.000 πιστοποιημένα άλμπουμ.
Κύπελλο Α΄ κατηγορίας ΠΟΕΛ

Το Κύπελλο Α΄ κατηγορίας ΠΟΕΛ αποτελεί ποδοσφαιρική τοπική διοργάνωση κυπέλλου στην επαρχία Λεμεσού της Κύπρου. Διοργανώνεται από την Ποδοσφαιρική Ομοσπονδία Επαρχίας Λευκωσίας (ΠΟΕΛ) απο το 1963. Στη διοργάνωση συμμετέχουν οι ομάδες του πρωταθλήματος της Α΄ κατηγορίας ΠΟΕΛ. Παλαιότερα στη διοργάνωση συμμετείχαν και οι ομάδες της Β΄ κατηγορίας ΠΟΕΛ. Πολυνίκεις ομάδες του θεσμού είναι ο ΑΠΟΠ Παλαικύθρου και η Ολυμπιάς Λυμπιών με 6 κατακτήσεις.

Η κυπελλούχος ομάδα αποκτά το δικαίωμα συμμετοχής στο Κύπελλο ΣΤΟΚ.
Dodge Power Wagon

Το Dodge Power Wagon είναι τετρακίνητο μεσαίο φορτηγάκι που κατασκευάστηκε σε διάφορες σειρές μοντέλων από το 1945 έως το 1980 από τη Dodge, στη συνέχεια ως πινακίδα για το Dodge Ram από το 2005 έως το 2013 και, πιο πρόσφατα, το «-13», ως μεμονωμένο μοντέλο που διατίθεται στο εμπόριο από την Ram Trucks. Αναπτύχθηκε με το όνομα WDX και μέχρι το 1960 ήταν γνωστό εσωτερικά με τον κωδικό ανάπτυξης T137 - όνομα που εξακολουθεί να χρησιμοποιείται από τους λάτρεις για να περιγράψει την αρχική σειρά.

Η αρχική πολιτική έκδοση, που ονομάζεται συνήθως "flat fender" Power Wagon ή FFPW, βασίστηκε μηχανικά στα στρατιωτικά φορτηγά του Dodge 3/4 τόνων WC του Β΄ Παγκοσμίου Πολέμου. Το Power Wagon ήταν το πρώτο φορτηγό μεσαίας χρήσης 4x4 μαζικής παραγωγής και σημαντικός προκάτοχος πολλών σύγχρονων τετρακίνητων φορτηγών. Οι ενημερωμένες εκδόσεις συνέχισαν να παράγονται μέχρι το 1964.

Ακολουθώντας την πολιτική της Chrysler Corporation για το εξωτερικό, τα Power Wagon κυκλοφόρησεαν σε όλο τον κόσμο και με τα σήματα Fargo και De Soto.
Κύπελλο Β΄ κατηγορίας ΠΟΕΛ

Το Κύπελλο Β΄ κατηγορίας ΠΟΕΛ αποτελεί ποδοσφαιρική τοπική διοργάνωση κυπέλλου στην επαρχία Λευκωσίας της Κύπρου. Διοργανώνεται από την ΠΟΕΛ. Στη διοργάνωση συμμετέχουν οι ομάδες του πρωταθλήματος της Β΄ κατηγορίας ΠΟΕΛ.
Τασούλα Γυφτογιάνναινα

Η Τασούλα Γυφτογιάνναινα, (1798 - 1880) ήταν Μεσολογγίτισσα αγωνίστρια της επανάστασης του 1821. 

Γεννημένη στο Μεσολόγγι περίπου το 1798, έζησε τις πολιορκίες της πόλης από τους Οθωμανούς και πήρε μέρος στην Έξοδο του Μεσολογγίου, αναφέρεται ότι ήταν 28 ετών, φορώντας αντρική ενδυμασία και αρματωμένη. Όταν πέθανε το 1880 τάφηκε με αυτή την φορεσιά την οποία φυλούσε όλα αυτά τα χρόνια. Μετά την έξοδο παντρεύτηκε τον Σπύρο Γυφτογιάννη .
Ρουτζέρο Τζοβαννέλλι

Ο Ρουτζέρο Τζοβαννέλλι ("Ruggiero Giovannelli", περ. 1560 – 7 Ιανουαρίου 1625) ήταν Ιταλός συνθέτης της ύστερης αναγεννησιακής και της πρώιμης μπαρόκ μουσικής, μέλος της ρωμαϊκής σχολής. Διαδέχθηκε τον πολύ σημαντικό συνθέτη Παλεστρίνα στη θέση του αρχιμουσικού στη Βασιλική του Αγίου Πέτρου.
Πέννυ Μπαλτατζή

Η Πέννυ Μπαλτατζή (28 Ιανουαρίου 1983) είναι Ελληνίδα τραγουδίστρια μουσικής τζαζ/σουίνγκ. Γεννήθηκε στην Αθήνα και ακολούθησε σπουδές βρεφονηπιοκομίας, αλλά και μουσικής τεχνολογίας.

Ξεκίνησε να δουλεύει επαγγελματικά σε ηλικία μόλις 16 ετών σε πιάνο μπαρ στο Βύρωνα. Το 2007, σε ηλικία 24 ετών, στράφηκε ξανά στο τραγούδι με αφορμή μια αγγελία στην εφημερίδα «Athens Voice» για μια οντισιόν του Φοίβου Δεληβοριά. Τον Νοέμβριο του 2013 εμφανίζεται για πρώτη φορά στη δισκογραφική σκηνή με την ομάδα «Penny & The Swingin’ Cats» και ένα mini album, με την ονομασία "Retro". Το τραγούδι τους «Εξωτικό Χαρμάνι» αναδεικνύεται τραγούδι του τριμήνου Απριλίου – Ιουνίου 2014 στον διαγωνισμό «Jumping Fish» της Cosmote. Τον Μάιο του 2013 μαζί με τον Γιώργο Ζερβό δημιούργησαν την μπάντα «Penny & The Great Big Band» η οποία απαρτίζεται από 20 μουσικούς.
Vader

Οι Vader είναι Thrash/Death metal συγκρότημα από το Όλστιν της Πολωνίας, ιδρυθέν το 1983.
Δόμνα Βισβίζη

Η Δόμνα Βισβίζη, (1783 - 1850) ήταν καπετάνισσα και αγωνίστρια της επανάστασης του 1821. 

Η Δόμνα γεννήθηκε στην Αίνο της Ανατολικής Θράκης το 1783 και παντρεύτηκε τον καπετάνιο Αντώνιο Βισβίζη, που ήταν μυημένος στη Φιλική Εταιρεία. Με τον σύζυγό της απέκτησαν πέντε παιδιά.

Όταν ξεκίνησε η επανάσταση ο άντρας της εξόπλισε το μπρίκι του «Καλομοίρα» και μπήκε στον αγώνα. Η Δόμνα τον ακολούθησε μαζί με τα παιδιά τους και συμμετείχε σε όλες τις ενεργειές του, την ναυμαχία της Λέσβου, της Σάμου και του Ευρίπου. Στην ναυμαχία του Ευρίπου ο άντρας Αντώνιος σκοτώθηκε και η Δόμνα ανέλαβε η ίδια την «Καλομοίρα». Κουβαλούσε με το πλοίο πυρομαχικά και τρόφιμα στους Έλληνες, κανονιοβολούσε τουρκικές θέσεις, ενώ τραυματίστηκε σοβαρά ο γιος της Θεμιστοκλής στα Βρυσάκια . Το πλοίο της, η «Καλομοίρα», χρησίμευσε για τις συνεδριάσεις του Άρειου Πάγου της Ανατολικής Χέρσου Ελλάδας. Όταν τελείωσαν τα χρήματά της και δεν μπορούσε να συντηρήσει άλλο το πλοίο το πρόσφερε ως πυρπολικό. Χάρη σε αυτό βυθίστηκε η τούρκικη φρεγάτα - θησαυροφυλάκιο στον Τσεσμέ .

Όταν παρέδωσε το πλοίο της εγκαταστάθηκε αρχικά στο Ναύπλιο κι έπειτα στην Ερμούπολη όπου συνέχισε τον αγώνα. Τα τελευταία χρόνια της ζωής της έζησε και πέθανε στον Πειραιά . Αποτέλεσε μια σπουδαία αγωνίστρια που τελικά πέθανε ξεχασμένη από όλους.
Πάολο Μαντεγκάτσα

Ο Πάολο Μαντεγκάτσα ("Paolo Mantegazza", 31 Οκτωβρίου 1831 – 28 Αυγούστου 1910) ήταν Ιταλός νευρολόγος, φυσιολόγος και ανθρωπολόγος, γνωστός για τις πειραματικές του έρευνες σχετικώς με τις επιπτώσεις των φύλλων κόκας στην ανθρώπινη ψυχή, ενώ ήταν και συγγραφέας μυθοπλασίας.
Οξαλιδώδη

Τα Οξαλιδώδη (λατ. "Oxalidales") είνια τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο (μονοφυλετική ομάδα) των κυαμιδών (fabids) του κλάδου των ροδιδών (rosids). Περιλαμβάνει 7 οικογένειες, 60 γένη και 1845 είδη.

Συνήθως δενδρώδη ή θαμνώδη φυτά, πιο σπάνια αναρριχώμενα (στις οικογένειες "Huaceae" και "Connaraceae") και ποώδη φυτά (κάποια φυτά από την οικογένεια των Οξαλιδοειδών και εντομοφάγο "Cephalotus follicularis").
Ford Courier

Το Ford Courier είναι ημιφορτηγό επαγγελματικό αυτοκίνητο που παραγόταν από την αμερικανική αυτοκινητοβιομηχανία Ford από τις αρχές της δεκαετίας του 1950. Χρησιμοποιήθηκε για πρώτη φορά στη Βόρεια Αμερική για παράδοση sedan, η ονομασία Courier έχει χρησιμοποιηθεί παγκοσμίως για πολλαπλούς τύπους οχημάτων. Η ονομασία Courier χρησιμοποιήθηκε επίσης από τη Ford για μια σειρά συμπαγών φορτηγών (που παράγονται από τη Mazda) και έγινε, επίσης, χρήση από τη Ford Ευρώπης που υποδηλώνει ένα φορτηγό πάνελ με βάση το αυτοκίνητο πόλης Ford Fiesta. Η Ford Βραζιλίας χρησιμοποίησε την ονομασία Courier για ένα όχημα κοινής ωφέλειας με βάση το Fiesta που διατίθεται στο εμπόριο σε όλη τη Λατινική Αμερική.

Κατά τη διάρκεια της δεκαετίας του 2000, το ημιφορτηγό Courier αντικαταστάθηκε από την ονομασία Ranger (η οποία και αντικατέστησε το Courier στη Βόρεια Αμερική για το 1983). το φορτηγό Courier αντικαταστάθηκε από το Ford Transit Connect το 2002. Για το 2014, το αυτόνομο όνομα Courier αποσύρθηκε, αλλά επανήλθε ως Transit Courier, το μικρότερο όχημα βαν της σειράς Ford Transit.
Πόλεμος Βρετανών–Ζουλού

Ο Πόλεμος Βρετανών–Ζουλού διεξήχθη το 1879 μεταξύ της Βρετανικής Αυτοκρατορίας και του Βασιλείου των Ζουλού. Σύμφωνα με την Συνταγματική Πράξη του 1867 σχετικά με την ομοσπονδία στον Καναδά, από τον Λόρδο Κάρναρβον, θεωρήθηκε ότι παρόμοια πολιτική προσπάθεια θα μπορούσε να πετύχει με τα αφρικανικά βασίλεια, φυλετικές περιοχές και δημοκρατίες των Μπόερς στη Νότια Αφρική, σε συνδυασμό με στρατιωτικές επιχειρήσεις. Το 1874, ο Σερ Μπαρτλ Φρερ ("Sir Bartle Frere") στάλθηκε στη Νότια Αφρική ως Ύπατος Αρμοστής της Βρετανικής Αυτοκρατορίας, προκειμένου να πραγματοποιήσει αυτά τα σχέδια. Μεταξύ των εμποδίων ήταν τα εξοπλισμένα ανεξάρτητα κράτη της Νοτιοαφρικανικής Δημοκρατίας και το Βασίλειο των Ζουλού.

Ο Φρερ έστειλε με δική του πρωτοβουλία ένα εσκεμμένα προκλητικό, μη ανεκτό τελεσίγραφο στις 11 Δεκεμβρίου 1878 στον βασιλιά των Ζουλού Κετσουάγιο ("Cetshwayo") και μετά την απόρριψή του έστειλε τον Λόρδο Τσέλμσφορντ να εισβάλει στο Βασίλειο. Ο πόλεμος είναι σημαντικός για τις αρκετές ιδιαίτερα αιματηρές του μάχες, συμπεριλαμβανομένης της αρχικής νίκης των Ζουλού στη Μάχη της Ισαντλουβάνα, ακολουθούμενη από την ήττα ενός μεγάλου στρατού της Ζουλού στο Ρορκς Ντριφτ από μια μικρή βρετανική δύναμη. Οι Βρετανοί τελικά κέρδισαν τον πόλεμο, τερματίζοντας την κυριαρχία των Ζουλού στην περιοχή.
Ford 1949

Το Ford 1949 ήταν αυτοκίνητο που μπήκε στην παραγωγή από την αμερικανική αυτοκινητοβιομηχανία Ford από τον Οκτώβριο του 1948, για τη σεζόν του 1949. Ήταν το πρώτο εντελώς νέο σχέδιο αυτοκινήτου που εισήχθη από τους Big Three (Ford Motor Company, General Motors, and Chrysler) μετά τον Β΄ Παγκόσμιο Πόλεμο, καθώς η μη στρατιωτική παραγωγή είχε διακοπεί κατά τη διάρκεια του πολέμου και τα μοντέλα του 1946 - 1948 ήταν συνέχεια των προπολεμικών τους μοντέλων. Γνωστό με το προσωνύμιο «Shoebox Ford», εξαιτίας του σχεδιασμού σε στυλ «pontoon» (πλωτήρα), το Ford του 1949 πιστώνεται τόσο με τη διάσωση της Ford όσο και με την εισαγωγή στον σχεδιασμό των αυτοκινήτων σύγχρονο βελτιωμένων ιδεών όπως ενσωματωμένα φτερά κ.α. Αυτός ο σχεδιασμός θα συνεχιζόταν μέχρι τη σεζόν του 1951, με ένα ανανεωμένο σχέδιο που προσφέρθηκε το 1952. Η γρίλια σχεδιάστηκε από τον Frank L. Engle.
Το σαλόνι ενός [[Πλευρά οδήγησης|δεξιοτίμονου]] Ford Tudor V8 sedan του 1949 στην [[Αυστραλία]]

Η Ford επανασχεδίασε εντελώς το ομώνυμο αυτοκίνητό της για το έτος 1949. Με την εξαίρεση του κινητήρα, ήταν ένα ολοκαίνουργιο αυτοκίνητο, με σύγχρονο πλαίσιο τύπου σκάλας, ανεξάρτητη ανάρτηση σπειροειδών ελατηρίων μπροστά και διαμήκη ημι-ελλειπτικά ελατήρια πίσω. Ο κινητήρας μετακινήθηκε προς τα εμπρός για να αφήσει περισσότερο χώρο στον χώρο των επιβατών και ο απαρχαιωμένος «σωλήνας ροπής» (torque tube) αντικαταστάθηκε από έναν σύγχρονο άξονα μετάδοσης κίνησης. Ο δημοφιλής 6-κύλινδρος σε σειρά κινητήρας 226 κυβικών ιντσών της Ford (3.7 λίτρων) και ο Flathead V8 239 κυβικών ιντσών (3.9 λίτρων) παρέμειναν, με ισχύ 90 hp (67 kW) και 100 hp (75 kW), αντίστοιχα.

Τα μοντέλα του 1949 πρωτοπαρουσιάστηκαν σε μια εκδήλωση στο ξενοδοχείο Waldorf-Astoria Hotel, στη Νέα Υόρκη, τον Ιούνιο του 1948, με ένα καρουσέλ των νέων Ford που συμπληρώθηκε από μια περιστρεφόμενη επίδειξη του νέου σασί. Η νέα ενσωματωμένη χαλύβδινη δομή διαφημίστηκε ως «σώμα ναυαγοσώστη», και ακόμη και το ξύλινο σώμα είχε ατσάλινο εσωτερικό. Το κάμπριο (convertible) πλαίσιο είχε ένα «μέλος X» που προσέφερε δομική ακαμψία.

Εξωτερικά, οι παλιές γραμμές Custom, De Luxe και Super De Luxe αντικαταστάθηκαν από τις νέες παραλλαγές Standard και Custom. Τα αυτοκίνητα απέκτησαν μοντέρνα εμφάνιση με πλήρως ενσωματωμένα πίσω φτερά και απλά μια υποψία φτερού μπροστά. Με αυτόν τον τρόπο, η Ford ήταν η πρώτη από τις Big Three που εισήγαγε ολοκαίνουργιο μεταπολεμικό δημοφιλές μοντέλο, προηγούμενη της Chevrolet κατά 6 μήνες και της Plymouth κατά 9 μήνες.

Η νέα προσέγγιση στυλ ήταν επίσης εμφανής στο Mercury Eight του 1949 και στο ολοκαίνουργιο Lincoln Cosmopolitan. Το στυλ επηρέασε πολλούς Ευρωπαίους κατασκευαστές, όπως η Mercedes Benz, Borgward, Austin, Volvo και πολλοί άλλοι. Το Ford του 1949 λέγεται ότι ήταν το αυτοκίνητο που διέσωσε τη Ford Corporation. Το αυτοκίνητο αντικαταστάθηκε το 1952 από το Ford 1952.
Μαλαχώδη

Τα Μαλαχώδη (λατ. "Malvales") είναι τάξη των αγγειόσπερμων φυτών. Εξαπλώνονται ευρέως στην τροπική και υποτροπική ζώνη του πλανήτη, στην εύκρατη ζώνη συναντώνται σπανιότερα. Στην Μαδαγασκάρη συναντώνται τρεις οικογένειες ενδημικών φυτών της τάξεων των Οξαλιδώδων που φύονται μόνο σε αυτό το νησί - "Sphaerosepalaceae", "Sarcolaenaceae", "Diegodendraceae". Περιλαμβάνει 10 οικογένειες, 338 γένη και 6005 είδη.
Το ξύλο πολλών ειδών της τάξεως Μαλαχώδων χρησιμοποιείται από τους ανθρώπους. Η μπάλσα ("Ochroma") χρησιμοποιείται ως ηχομονωτικό και θερμομονωτικό υλικό στην βιομηχανία αεροσκαφών. Από αυτό το δένδρο είχε κατασκευαστεί η γνωστή σχεδία Κον Τίκι με την οποία ο Νορβηγός επιστήμονας και εξερευνητής Θορ Χέιερνταλ με την ομάδα του ταξίδεψαν μέσω του Ειρηνικού ωκεανού στην Πολυνησία. Επίσης συχνά χρησιμοποιείται το ξύλο της φιλύρας. Το κακαόδεντρο είναι γνωστό ως κύριο προϊόν για την παραγωγή της σοκολάτας. Τα κάρυα του φυτού Κόλα ("Cola") περιέχουν πολλή καφεΐνη και χρησιμοποιούνται συχνά στην παραγωγή των αναψυκτικών. Τα άλλα γνωστά φυτά της τάξεως είναι Ιβίσκος ("Hibiscus"), μπάμια ("Abelmoschus esculentus"), μπάομπαμπ ("Baobab"), βαμβάκι ("Gossypium") και καπόκ ("Ceiba pentandra").
Κροσσοσωματώδη

Τα Κροσσοσωματώδη (λατ. "Crossosomatáles") είναι τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο (μονοφυλετική ομάδα) των μαλαχιδών (fabids) του κλάδου των ροδιδών (rosids). Περιέχει 7 οικογένειες, 12 γένη και 66 είδη που εξαπλώνονται περισσότερα στο βόρειο ημισφαίριο.
Γιατί δεν με αφήνεις

Γιατί δεν με αφήνεις (Ισπανικά: "A que no me dejas") είναι τηλενουβέλα μεξικάνικης παραγωγής του 2015. Είναι ριμέικ της Μεξικάνικης τηλενουβέλας του 1988, "Amor en silencio".

Πρωταγωνιστούν Καμίλα Σόντι, Οσβάλντο Μπεναβίδες, Λετίσια Καλντερόν και Αρτούρο Πενίτσε.
Μανώλαινα Μπινιάρη

Η Μανώλαινα Μπινιάρη, ήταν αγωνίστρια της επανάστασης του 1821.

Η Μανώλαινα ήταν από τα άγνωστα, στο ευρύ κοινό, πρόσωπα της επανάστασης αλλά με σημαντική προσφορά σε αυτή που η ιστορία τη διέσωσε με το όνομα του συζύγου της, του Αθηναίου Μανώλη Μπινιάρη, γιός της ήταν ο Αργυρός. 

Η Μανώλαινα το 1821 κουβάλαγε μπαρούτι από τον Μαστροπαυλή που τα έφτιαχνε στο μετόχι της Αγίας Δύναμης για τους Οθωμανούς που ήταν κλεισμένοι στην Ακρόπολη. Έκλεβε όμως από το μπαρούτι που προορίζονταν για τους Οθωμανούς, και κρυμμένο μέσα σε άπλυτα ρούχα το μετέφερε στην βρύση Καλλιρόη, υποτίθεται πήγαινε τα ρούχα για πλύσιμο εκεί, από εκεί το έπαιρναν οι Έλληνες επαναστάτες.
Κραμβώδη

Τα Κραμβώδη (λατ. "Brassicales") είναι τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο (μονοφυλετική ομάδα) των μαλαχιδών (malvids) του κλάδου των ροδιδών (rosids). Περιέχει 18 οικογένειες, 405 γένη και 5035 είδη.
Τόνυ Βλάχος

Ο Τόνυ Βλάχος (γεννημένος στις 10 Σεπτεμβρίου 1973) είναι Έλληνας ομογενής στις Η.Π.Α., γνωστός για τη συμμετοχή του στo τηλεοπτικό reality επιβίωσης, Survivor USA, του οποίου είναι το δεύτερο άτομο που έχει κερδίσει δύο σεζόν. Κέρδισε την 28η σεζόν "(Survivor: Cagayan)", καθώς και την 40η σεζόν ("Survivor: Winners at War") την πρώτη σεζόν όλων των νικητών. Εν τω μεταξύ, αγωνίστηκε και στην 34η σεζόν ("Survivor: Game Changer") όπου ψηφίστηκε δεύτερος για αποχώρηση. Θεωρείται ο καλύτερος παίχτης των εποχών στο παιχνίδι ως τώρα.

Ως παίκτης του Survivor, διακρίθηκε για την στρατηγική του και το ριψοκίνδυνο παιχνίδι του, με το οποίο κατάφερε να χειραγωγεί άλλους διαγωνιζόμενους, αποφεύγοντας να καταψηφιστεί στο συμβούλιο προς αποχώρηση, καθώς και για το χιούμορ του. 

Τον Φεβρουάριο του 2015, μετά την πρώτη σεζόν του Βλάχου στην εκπομπή, ο παρουσιαστής του Survivor, Τζεφ Προμπστ δημοσίευσε μια λίστα με τους "Κορυφαίους 10 Νικητές του Survivor όλων των εποχών", κατατάσσοντας τον Βλάχο τέταρτο, δηλώνοντας ότι "δεν είχε δει ποτέ κανέναν να παίζει με τόσο μεγάλη ενέργεια και ταλέντο την στρατηγική" Αφού κέρδισε την 40η σεζόν και το συνοδευτικό έπαθλο των 2 εκατομμυρίων δολαρίων, ο Βλάχος έγινε ο δεύτερος άνθρωπος που κέρδισε το Survivor δύο φορές (μετά τη Sandra Diaz-Twine). Έχει κερδίσει το μεγαλύτερο χρηματικό ποσό από το Survivor από κάθε άλλο διαγωνιζόμενο. Συνολικά κέρδισε πάνω από 3 εκατομμύρια δολάρια στις τρεις σεζόν του. Ο Μάρτιν Χολμς χαρακτήρισε τον Βλάχο τον «Βασιλιά της Επιβίωσης».

== Παραπομπές ==
Ρενέ Κλαιρ

Ο Ρενέ Κλαιρ (Γαλλικά: René Clair), καλλιτεχνικό ψευδώνυμο του Ρενέ-Λυσιέν Σομέτ (René-Lucien Chomette1898-1981), ήταν Γάλλος σκηνοθέτης, σεναριογράφος, συγγραφέας και ηθοποιός.

Ο Ρενέ Κλαιρ αναγνωρίστηκε από τη δεκαετία του 1920 ως σκηνοθέτης ταινιών του βωβού κινηματογράφου που ξεχώρισαν για το χιούμορ και τη φαντασία τους. Συνέχισε δημιουργώντας μερικές από τις πιο καινοτόμες πρώιμες ηχητικές ταινίες στη Γαλλία. Εργάστηκε στο Ηνωμένο Βασίλειο και τις ΗΠΑ για περισσότερο από μια δεκαετία. Επιστρέφοντας στη Γαλλία μετά τον Β' Παγκόσμιο Πόλεμο, συνέχισε να γυρίζει ταινίες που χαρακτηρίζονταν από κομψότητα και εξυπνάδα, παρουσιάζοντας συχνά μια νοσταλγική άποψη της γαλλικής ζωής των περασμένων χρόνων. Στις πιο σημαντικές ταινίες του περιλαμβάνονται "Το ψάθινο ιταλικό καπέλο (Un Chapeau de paille d'Italie",1927), "Κάτω από τις στέγες του Παρισιού ("1930), "Το εκατομμύριο" ("Le Million," 1931), "Ζήτω η ελευθερία!" ("À Nous la Liberté," 1932), "Παντρεύτηκα μια μάγισσα" "(I Married a Witch",1942) και "Δέκα μικροί νέγροι (And There Were None,"1945).

Το 1960 εξελέγη μέλος της Γαλλικής Ακαδημίας.
Chevrolet K5 Blazer

Το Chevrolet K5 Blazer ήταν ένα SUV αυτοκίνητο μεγάλων διαστάσεων, που κατασκευάστηκε από την αμερικανική αυτοκινητοβιομηχανία Chevrolet, θυγατρική του ομίλου της General Motors. Το μικρότερο SUV πλήρους μεγέθους της GM, ήταν μέρος της τότε οικογένειας επαγγελματικών Chevrolet C / K. Παρουσιάστηκε στη σειρά Chevrolet για τη σεζόν (model year) του 1969, ενώ τελικώς το K5 Blazer αντικαταστάθηκε για τη σεζόν του 1995 από το Chevrolet Tahoe.

Το 1970, η GMC παρουσίασε το δικό της μοντέλο, που ονομάστηκε GMC Jimmy, το οποίο σταμάτησε το 1991 και αντικαταστάθηκε από το GMC Yukon. Το όνομα «Jimmy» επιλέχθηκε για να αντικατοπτρίζει πώς μπορεί να ακούγεται η General Motors με παρόμοιο τρόπο με τον τρόπο με τον οποίο πιστεύεται ότι το Jeep ήταν προφορά του GP στην ανταγωνιστική αγορά.
Επικεφαλής του Επιτελείου του Λευκού Οίκου

Ο Επικεφαλής του Επιτελείου του Λευκού Οίκου (αγγλ. "White House Chief of Staff"), είναι ο αρχηγός του προσωπικού του Λευκού Οίκου και βοηθός του Προέδρου των ΗΠΑ. Η θέση, θεωρείται διάδοχος του Υπουργού του Προέδρου των ΗΠΑ και δημιουργήθηκε το 1961. Ο επίσημος τίτλος του, είναι Βοηθός του Προέδρου και Επικεφαλής Προσωπικού του Λευκού Οίκου. Επίσης, μπορεί να ονομαστεί και ως Προσωπάρχης του Λευκού Οίκου. 

Το αξίωμα του Προσωπάρχη του Λευκού Οίκου, είναι ευρέως αναγνωρισμένο ως ισχυρό, με επιρροή και καθοριστικό, λόγω των καθημερινών επαφών με τον Πρόεδρο και την εξουσία που κατέχει στο προσωπικό του Λευκού Οίκου. 

Σημερινός Προσωπάρχης του Λευκού Οίκου από τις 20 Ιανουαρίου 2021, είναι ο Ρον Κλάιν από την Ιντιάνα.